CELEX: 32004D0594
Language: fi
Date: 2004-08-10 00:00:00
Title: 2004/594/EY: Komission päätös, tehty 10 päivänä elokuuta 2004, erittäin patogeeniseen lintuinfluenssaan liittyvistä suojatoimenpiteistä Etelä-Afrikan tasavallassa (tiedoksiannettu numerolla K(2004) 3144)(ETA:n kannalta merkityksellinen teksti)

12.8.2004   
            
            
               FI
            
            
               Euroopan unionin virallinen lehti
            
            
               L 265/9
            
         
      KOMISSION PÄÄTÖS,
   tehty 10 päivänä elokuuta 2004,
   erittäin patogeeniseen lintuinfluenssaan liittyvistä suojatoimenpiteistä Etelä-Afrikan tasavallassa
   (tiedoksiannettu numerolla K(2004) 3144)
   (ETA:n kannalta merkityksellinen teksti)
   (2004/594/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 1 kohdan,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 1 kohdan,
   sekä katsoo seuraavaa:
   
               (1)
            
            
               Lintuinfluenssa on erittäin tarttuva siipikarjan ja lintujen virustauti, joka voi nopeasti saada epitsoottiset mittasuhteet ja näin ollen vaarantaa eläinten ja ihmisten terveyden sekä alentaa huomattavasti siipikarja-alan tuottavuutta.
            
         
               (2)
            
            
               On olemassa vaara, että taudinaiheuttaja leviää elävän siipikarjan ja siipikarjatuotteiden kansainvälisen kaupan välityksellä.
            
         
               (3)
            
            
               Etelä-Afrikan tasavalta vahvisti 6 päivänä elokuuta 2004 Itä-Kapmaan provinssissa kahdella sileälastaisia lintuja kasvattavalla tilalla tavatun erittäin patogeenisen lintuinfluenssan taudinpurkauksen.
            
         
               (4)
            
            
               Tämä havaittu lintuinfluenssan viruskanta on alatyyppiä H5N2 ja eroaa tästä syystä kannasta, joka aiheuttaa parhaillaan Aasiassa esiintyvän epidemian. Nykyiset tiedot viittaavat siihen, että tähän alatyyppiin liittyvä vaara kansanterveydelle on vähäisempi kuin vaara, joka aiheutuu Aasiassa kiertävästä viruskannasta, joka on alatyyppiä H5N1.
            
         
               (5)
            
            
               Siipikarjan ja siipikarjatuotteiden osalta Etelä-Afrikan tasavallalla on tällä hetkellä lupa viedä yhteisöön ainoastaan eläviä sileälastaisia lintuja ja niiden siitosmunia ja tuoretta sileälastaisten lintujen lihaa ja sileälastaisten lintujen lihaa sisältäviä lihavalmisteita sekä muita kuin siipikarjaan kuuluvia lintuja.
            
         
               (6)
            
            
               Etelä-Afrikan toimivaltaiset viranomaiset keskeyttivät kuitenkin 6 päivänä elokuuta 2004 todistusten myöntämisen EU:hun vietäville eläville sileälastaisille linnuille ja niiden lihalle, kunnes tilanne selkiytyy.
            
         
               (7)
            
            
               Koska on olemassa eläinten terveyteen liittyvä riski taudin leviämisestä yhteisöön, on tarkoituksenmukaista välittömänä toimenpiteenä keskeyttää elävien sileälastaisten lintujen sekä näiden lajien siitosmunien tuonti Etelä-Afrikan tasavallasta.
            
         
               (8)
            
            
               Komission päätöksen 2000/666/EY (3) mukaisesti muiden kuin siipikarjaan kuuluvien lintujen tuonti on sallittu kaikista kansainvälisen eläintautiviraston (OIE) jäsenmaista, edellyttäen että niihin sovelletaan alkuperämaan antamia eläinten terveyttä koskevia takeita sekä tiukkoja tuonnin jälkeisiä karanteenitoimenpiteitä jäsenvaltioissa.
            
         
               (9)
            
            
               Lisätoimenpiteenä olisi kuitenkin keskeytettävä muiden kuin siipikarjaan kuuluvien lintujen samoin kuin omistajien mukana seuraavien lemmikkilintujen tuonti Etelä-Afrikan tasavallasta yhteisöön, jotta voidaan ehkäistä tautitapausten puhkeaminen jäsenvaltioiden alaisuudessa olevilla karanteeniasemilla.
            
         
               (10)
            
            
               Lisäksi olisi keskeytettävä sileälastaisten lintujen ja luonnonvaraisten ja tarhattujen riistalintujen tuoreen lihan, edellä mainittujen lajien lihasta koostuvien tai sitä sisältävien lihavalmisteiden ja lihasta tehtyjen raakalihavalmisteiden, jotka on saatu 16 päivän heinäkuuta 2004 jälkeen teurastetuista linnuista, tuonti Etelä-Afrikan tasavallasta yhteisöön.
            
         
               (11)
            
            
               Komission päätöksessä 97/222/EY (4) vahvistetaan luettelo kolmansista maista, joista jäsenvaltiot voivat sallia lihavalmisteiden tuonnin, ja vahvistetaan lihavalmisteiden käsittelyjärjestelmät, joiden tarkoituksena on estää riski taudin kulkeutumisesta näiden tuotteiden välityksellä. Käsittely, joka tuotteelle on tehtävä, riippuu alkuperämaan terveysasemasta sen lajin osalta, josta liha on peräisin. Jotta vältettäisiin kaupalle aiheutuva tarpeeton rasite, olisi edelleen sallittava sellaisten Etelä-Afrikan tasavallasta peräisin olevien siipikarjanlihavalmisteiden tuonti, jotka on kauttaaltaan käsitelty vähintään 70 celsiusasteen lämmössä.
            
         
               (12)
            
            
               Heti kun Etelä-Afrikan tasavalta on ilmoittanut lisätietoja tautitilanteesta ja sen osalta toteutetuista valvontatoimenpiteistä, yhteisössä toteutettuja tähän taudinpurkaukseen liittyviä toimenpiteitä olisi tarkasteltava uudelleen.
            
         
               (13)
            
            
               Tämän päätöksen säännöksiä tarkastellaan uudelleen seuraavassa elintarvikeketjua ja eläinten terveyttä käsittelevän pysyvän komitean kokouksessa,
            
         ON TEHNYT TÄMÄN PÄÄTÖKSEN:
   1 artikla
   Jäsenvaltioiden on keskeytettävä seuraava tuonti Etelä-Afrikan tasavallasta:
   
               —
            
            
               elävät sileälastaiset linnut ja näiden lajien siitosmunat, ja
            
         
               —
            
            
               muut kuin siipikarjaan kuuluvat linnut, omistajien mukana seuraavat lemmikkilinnut mukaan luettuina.
            
         2 artikla
   Jäsenvaltioiden on keskeytettävä seuraavien tuotteiden tuonti Etelä-Afrikan tasavallasta:
   
               —
            
            
               tuore sileälastaisten lintujen liha, ja
            
         
               —
            
            
               edellä mainittujen lajien lihasta koostuvat tai sitä sisältävät lihavalmisteet ja lihasta tehdyt raakalihavalmisteet.
            
         3 artikla
   1.   Edellä olevasta 2 artiklasta poiketen jäsenvaltioiden on sallittava kyseisen artiklan kattamien tuotteiden tuonti, jos liha on peräisin ennen 16 päivää heinäkuuta 2004 teurastetuista linnuista.
   2.   Edellä 1 kohdassa mainittuja tuotteita sisältäviin lähetyksiin liitetyissä eläinlääkintätodistuksissa on oltava seuraava maininta:
   
      ”Päätöksen 2004/594/EY 3 artiklan 1 kohdan mukainen, ennen 16 päivää heinäkuuta 2004 teurastetuista linnuista peräisin oleva tuore sileälastaisten lintujen liha / sileälastaisista linnuista saadusta lihasta koostuva tai tällaista lihaa sisältävä lihavalmiste / sileälastaisista linnuista saadusta lihasta koostuva tai tällaista lihaa sisältävä raakalihavalmiste (5).
   
   3.   Edellä olevasta 2 artiklasta poiketen jäsenvaltioiden on sallittava sileälastaisista linnuista saadusta lihasta koostuvien tai tällaista lihaa sisältävien lihavalmisteiden tuonti, jos näiden lajien lihalle on tehty jokin komission päätöksen 97/222/EY liitteessä olevan IV osan B, C tai D kohdassa tarkoitetuista erityiskäsittelyistä.
   4 artikla
   Jäsenvaltioiden on muutettava tuontiin soveltamansa toimenpiteet tämän päätöksen mukaisiksi ja niiden on viipymättä julkaistava toteutetut toimenpiteet sopivalla tavalla. Niiden on ilmoitettava tästä komissiolle viipymättä.
   5 artikla
   Tätä päätöstä tarkastellaan uudelleen ottaen huomioon taudin kehittyminen ja Etelä-Afrikan tasavallan eläinlääkintäviranomaisten toimittamat tiedot.
   6 artikla
   Tätä päätöstä sovelletaan 1 päivään tammikuuta 2005.
   7 artikla
   Tämä päätös on osoitettu kaikille jäsenvaltioille.
   
      Tehty Brysselissä 10 päivänä elokuuta 2004.
      
         
            Komission puolesta
         
         David BYRNE
         
         
            Komission jäsen
         
      
   
   
      (1)  EYVL L 268, 24.9.1991, s. 56. Direktiivi sellaisena kuin se on viimeksi muutettuna vuoden 2003 liittymisasiakirjalla.
   
      (2)  EYVL L 24, 31.1.1998, s. 9. Direktiivi sellaisena kuin se on viimeksi muutettuna Euroopan yhteisön neuvoston asetuksella (EY) N:o 882/2004 (EUVL L 165, 30.4.2004, s. 1).
   
      (3)  EYVL L 278, 31.10.2000, s. 26. Päätös sellaisena kuin se on viimeksi muutettuna päätöksellä 2002/279/EY (EYVL L 99, 16.4.2002, s. 17).
   
      (4)  EYVL L 98, 4.4.1997, s. 39. Päätös sellaisena kuin se on viimeksi muutettuna päätöksellä 2004/245/EY (EUVL L 77, 13.3.2004, s. 62).
   
      (5)  Tarpeeton viivataan yli.”